OpenLLM-France/wikimedia huggingface dataset:
# GOTO

* Per a altres significats, vegeu «Gotō».
GOTO o GO TO (anar a en anglès) és una sentència o instrucció molt comuna en els llenguatges de programació amb l'objectiu de controlar el flux del programa. L'efecte de la seva versió més simple és transferir sense condicions l'execució del programa a l'etiqueta o número de línia especificada. És una de les operacions més primitives per a traspassar el control d'una part del programa a una altra; tal és així que molts compiladors tradueixen algunes sentències de control com GOTO.

## Antecedents, the Wheeler Jump

The Wheeler Jump va ser el precursor del goto, desenvolupat per David Wheeler per EDSAC.

## Ús

goto label
La instrucció goto sovint es combina amb la instrucció if per causar una transferència condicional de control.
IF condition THEN goto label
Els llenguatges de programació imposen restriccions diferents respecte a la destinació d'un extracte goto. Per exemple, el llenguatge de programació C no permet saltar a una etiqueta continguda en una altra funció, però els salts d'una sola cadena de trucades són possibles utilitzant les funcions setjmp / longjmp.

## Referències

* ↑ David Anthony Watt; William Findlay Programming language design concepts. John Wiley & Sons, 2004, p. 228. ISBN 978-0-470-85320-7.
* ↑ «David J. Wheeler • IEEE Computer Society».
# Espongíl·lides

Els espongíl·lides (Spongillida) són un ordre de demosponges d'aigua dolça de la subclasse Heteroscleromorpha.

## Taxonomia

L'ordre Spongillida inclou 263 espècies repartides en sis famílies:
* Família Lubomirskiidae Weltner, 1895
* Família Malawispongiidae Manconi & Pronzato, 2002
* Família Metaniidae Volkmer-Ribeiro, 1986
* Família Metschnikowiidae Czerniavsky, 1880
* Família Potamolepidae Brien, 1967
* Família Spongillidae Gray, 1867

## Referències

* ↑ Manconi, R.; Pronzato, R. 2002. Suborder Spongillina subord. nov.: Freshwater sponges. Pp. 921-1020. In Hooper, J. N. A. & Van Soest, R. W. M. (ed.) Systema Porifera. A guide to the classification of sponges. 1 (Kluwer Academic/ Plenum Publishers: New York, Boston, Dordrecht, London, Moscow).
* ↑ «WoRMS - World Register of Marine Species - Spongillida». [Consulta: 30 novembre 2020].
* ↑ «WoRMS - World Register of Marine Species -Taxonomic tree». [Consulta: 30 novembre 2020].
# Francisca Alcoceba Isusi

Francisca Alcoceba Isusi (Sodupe, Gueñes, 1948), conegut com a Paquita Alcoceba, és una política i activista basca d'ideologia independentista del País Basc.
Va començar la seva trajectòria política des de jove, en l'àmbit municipal i nacional. Va ser candidata del partit polític Herri Batasuna en Gueñes, en les eleccions municipals de 3 d'abril de 1979 d'Espanya i va ser candidata en les eleccions municipals en altres ocasions (Euskal Herritarrok, Acció Nacionalista Basca…). És membre activa de la iniciativa ciutadana pel dret a decidir Gure Esku Dago i una de les representants de Gure Esku Dago de Biscaia. També és una de les fundadores de Gure Esku Dago en Güeñes i és actualment la seva tresorera.

## Referències

* ↑ «Libertad Digital candidatures».
* ↑ «Gure Esku Dago Güeñes». Arxivat de l'original el 2019-01-10. [Consulta: 2 març 2019].
* ↑ «Ajuntament de Güeñes Ordre del dia». Arxivat de l'original el 2019-01-10. [Consulta: 2 març 2019].
# Petra Biondina Volpe

Petra Biondina Volpe, nascuda l'any 1970 a Suhr, és una guionista i realitzadora suïssa.
Nascuda de pare italià i de mare suïssa, Petra Biondina Volpe va créixer al cantó d'Aargau a Suïssa. Entre 1992 i 1994, és alumne de l'Alta Escola d'art de Zuric a continuació s'instal·la un any a Nova York. De tornada a Zuric, treballa com a muntadora per a la societat americana AVID Technology.
L'any 1997, es matricula en la Film Academy Konrad Wolf de Potsdam-Babelsberg per tal d'estudiar el guió i la dramatúrgia. Escriu i dirigeix diversos curtmetratges. L'any 2001, el curtmetratge Crevetten assoleix el premi Accion Light, al Festival internacional del film de Locarno i és anomenat com millor film d'estudiant al Molodist IFF, Kyiv Internacional Film Festival.
Des de 2003 treballa com realitzadora i guionista entre Berlín i Nova York.

## Referències

* ↑ «SWISS FILMS: Petra Volpe». [Consulta: 26 abril 2021].
* ↑ «SWISS FILMS: Crevetten». [Consulta: 26 abril 2021].
# Beatriz Fernández de Bobadilla

Beatriz Fernández de Bobadilla, (1440 - 1511), primera marquesa de Moya fou una noble castellana.
Isabel la Catòlica li va atorgar al matrimoni compost per la seva cambrera Beatriz Fernández de Bobadilla i al seu marit Andrés de Cabrera el Marquesat de Moya per custodiar els tresors de la corona a l'Alcàsser de Segòvia durant la guerra civil castellana i per la seva demostrada lleialtat als Reis Catòlics durant la conquesta del Regne de Granada.
La seva neboda Beatriz de Bovadilla va ser governadora de La Gomera en nom del seu fill Guillén Peraza de Ayala

## Referències

* ↑ (castellà) Origen del apellido Bobadilla
# Francesc de Moxó i de Sentmenat

Francesc de Paula de Moxó i de Sentmenat (Barcelona, 18 de març de 1880 - Barcelona, 17 d'abril de 1920) fou un polític i dirigent esportiu català.

## Biografia

Va néixer al carrer dels Caçadors de Barcelona, fill de Dídac Moxó (també escrit Moixó) i Cerdà (1857-1926), i de la marquesa de Sant Mori, Maria Mercè de Sentmenat i de Patiño (1857-1935), ambdós naturals de Barcelona. La mare de Mercè de Sentmenat, Inés de Patiño, era natural de Madrid. Va ser inscrit amb els noms de Francesc de Paula, Josep i Salvador d'Horta.
Vinculat a l'esport català, Francesc de Moxó fou president del FC Barcelona el 1913-1914, de la Federació Catalana de Futbol (1913) i del Reial Club de Tennis Barcelona de 1911 a 1920, fou cofundador i president de la Federació de Societats Esportives (1911) i dirigí la Football Associació Catalana (1913). Practicà l'esgrima i en disputà nombroses competicions, i fou també un dels fundadors i el primer president de l'Associació d'Esgrima Barcelonesa (1913). A partir del 1914, dirigí el Yacht Club Barcelona i, més tard, l'Aeroclub de Barcelona. També actuà com a jutge d'automobilisme en algunes proves, com ara la Volta a Catalunya. Fou periodista i gerent econòmic de la revista Stadium.
També fou elegit diputat al Congrés pel districte de Vilademuls (Girona) a les eleccions generals espanyoles de 1919, per la Unión Monárquica Nacional.

## Enllaços externs

* Fitxa del Congrés dels Diputats (castellà)

## Referències

* ↑ «D. Francisco de Moxó». La Vanguardia, 18-04-1920, pàg. 10.
* ↑ «De sociedad». La Vanguardia, 16-04-1921, pàg. 16.
* ↑ El marquesat de San Mori fou promotor del barri de la Salut de Badalona, ciutat que li dedicà un carrer.
* ↑ Aquest últim en referència al sant Salvador d'Horta.
* ↑ «Federació de Societats Esportives de Barcelona». Enciclopèdia de l'esport català. Grup Enciclopèdia. [Consulta: 13 agost 2022].
* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-2.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Closa, A.; Rius, J.; Vidal, J. Un segle de futbol català. Barcelona: FC de Futbol, 2001.
# Centre de la Memòria d'Orador de Glana

El Centre de la Memòria d'Orador de Glana és un museu d'Orador de Glana (França) que recorda la tràgica data del 10 de juny de 1944, quan la pràctica totalitat d'aquesta població (642 persones) fou assassinada i cremada pels nazis i el poble destruït. Com a record d'aquests fets, s'ha preservat l'antiga població en runes tal com va quedar, i des de l'any 1999 s'ha obert el Memorial, des del qual s'accedeix a l'antic poble, el centre de documentació d'Orador de Glana i el servei pedagògic. El Memorial consta d'una exposició que ens situa en el context històric previ a la massacre d'Orador i des del centre s'organitzen també exposicions temporals. Tot i que la majoria de les víctimes no van poder ser identificades i enterrades, l'antic cementiri del poble en recorda el nom i l'edat de 642.
El 6 de juny de 1944, en el context de la Segona Guerra Mundial, les tropes aliades desembarquen a Normandia. Ja amb anterioritat la Resistència francesa, coneixedora de l'inici de les futures accions aliades a Europa i a França, havia augmentat les seves accions. L'entrada de tropes aliades pel nord obliga a diferents divisions de l'exèrcit nazi a desplaçar-se en aquesta direcció. Pel camí cap al nord, la 2ª divisió Panzer de les SS "Das Reich" rep informacions infundades sobre la població d'Orador de Glana, segons les quals aquesta era un important reducte de maquis que ja estava celebrant la victòria aliada. Una divisió dels nazis es desplaça cap a Orador el dia 10 de juny i com a càstig col·lectiu assassinen la immensa majoria de la població i cremen i destrueixen el poble. El d'Orador no és l'únic episodi de destrucció i assassinats col·lectius de població civil per part dels nazis durant la Segona Guerra Mundial a Europa, però sí és el cas més cruel i nombrós a tota França pel que fa a una població civil que no tenia cap relació amb la guerra. Alguns dels perpetradors de la massacre d'Orador foren jutjats i condemnats a presó. L'any 1953, però, foren amnistiats.

## Referències

* 1 2 «Centre de la Memòria d'Oradour-sur-Glane». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Futbol a les Illes Fèroe

El futbol és l'esport més popular a les illes Fèroe, regió autònoma del Regne de Dinamarca, seguit de l'handbol, voleibol i rem. És governat per la Federació de Futbol de les Illes Fèroe.

## Història

El primer club fundat al país fou Tvoroyrar Boltfelag, el 1892. El club jugava amistosos i competicions no oficials, i no fou fins al cap de 50 anys que el primer campionat nacional fou creat el 1942, tres anys després de la creació de la Federació d'Esports de les Illes Fèroe (ISF). La copa nacional es creà el 1955. La Federació de Futbol (FSF – Fótbóltssamband Føroya) es fundà el 13 de gener de 1979.
Esdevingueren membres de FIFA el 2 de juliol de 1988 i de la UEFA el 18 d'abril de 1990. El primer partit oficial fou la victòria 1-0 sobre Àustria pel classificatori de l'Euro 1992 el 12 de setembre de 1990.

## Competicions

La lliga masculina de futbol està formada per quatre divisions, mentre que la femenina està formada per dues (a 2018).
* Lliga masculina:
** Effodeildin
** 1. deild
** 2. deild
** 3. deild
* Lliga femenina:
** 1. deild kvinnur
** 2. deild kvinnur
* Copa feroesa de futbol
* Supercopa feroesa de futbol

## Principals clubs

Clubs amb més títols a la lliga. En cursiva equips desapareguts.
* HB Tórshavn
* KÍ Klaksvík
* B36 Tórshavn
* TB Tvøroyri
* GÍ Gøta
* B68 Toftir
* EB/Streymur
* Víkingur Gøta
* NSÍ Runavík
* VB Vágur
* ÍF Fuglafjørður
* SÍ Sørvágur
* B71 Sandur
* MB Miðvágur
* Skála ÍF

## Jugadors destacats

Font:
* Jákup Mikkelsen
* Todi Jónsson
* Christian Holst
* Claus Bech Jorgensen
* Abraham Hansen Lokin
* Gunnar Nielsen
* Joan Edmundsson
* Suni Olsen
* Jens Martin Knudsen
* Brandur Olsen

## Principals estadis

| Estadi | Ciutat | Capacitat |
| Tórsvøllur | Tórshavn | 6.040 |
| Svangaskarð | Toftir | 6.000 |
| Gundadalur | Tórshavn | 5.000 |

## Referències

* ↑ «Associació a fifa.com». Arxivat de l'original el 2016-03-04. [Consulta: 16 febrer 2019].
* ↑ Faroese future in safe hands uefa.com
* ↑ The Faroe Islands Football Association Arxivat 2016-03-04 a Wayback Machine. a fifa.com
* ↑ «Faroe Islands: Why foreigners play in Europe's most remote league». BBC Sport, 12-06-2015 [Consulta: 13 juny 2015].
* ↑ «Faroe Islands - List of Champions». RSSSF. [Consulta: 9 abril 2017].
* ↑ «RANK TOP 10 best footballers from each country». xtratime.org. [Consulta: 9 febrer 2018].
* ↑ «Breckmann makes history with Karlsruhe move». UEFA.com.

## Vegeu també

* Federació de Futbol de les Illes Fèroe
* Selecció de futbol de les Illes Fèroe
* Lliga feroesa de futbol
# Passeig Pere III (Manresa)

El Passeig de Pere III és una espai urbà del municipi de Manresa (Bages) inclosa en l'Inventari del Patrimoni Arquitectònic de Catalunya. És el principal bulevard de Manresa. Té una longitud total de 1.070 metres que s'estenen des de la plaça de Sant Domènec fins a la carretera de Vic. Al llarg del seu traçat s'hi poden distingir tres seccions diferents. Juntament amb el carrer d'Àngel Guimerà, conforma el nucli comercial principal de la ciutat.
Va ser construït durant el segle xix, coincidint amb la primera gran expansió de la ciutat fora del recinte de muralles del segle XIV. El seu primer tram, que comprèn l'espai entre las actuals places de Sant Domènec i de Crist Rei, va ser inaugurat el 1891. A partir d'aquest moment, els voltants del passeig es van convertir en l'espai predilecte per a les noves residències de la burgesia industrial manresana. Moltes de les famílies industrials de la ciutat i la rodalia van finançar la construcció dels edificis modernistes i noucentistes que es poden trobar passejant per aquesta zona. Alguns exemples en són el Casino, la casa Gabernet Espanyol, la casa Lluvià o el Casal Regionalista.
El nom de passeig de Pere III va ser adoptat el 1928, en honor a aquest sobirà, Pere el Cerimoniós. Un any més tard, va inaugurar-se l'últim tram del bulevard, que uneix la plaça d'Espanya amb la de Bonavista.

## Descripció

Es tracta d'un passeig que té una llargària de 1.070 metres, amb dos trams rectilinis al començament i al final del seu curs unit per una corba que s'enfila suaument pel replà nord-oest de Puigterra. És un carrer ample, arbrat amb plàtans i amb algun petit parterre de verdor. En el seu recorregut es troben tres petits jardins en sengles places intermèdies, amb jocs infantils i brolladors discrets que contribueixen a fer-lo més bonic.
Té casals modernistes o de factura mixta amb reminiscències gòtiques. Romàniques o renaixentistes, principalment a la part inferior, i a la part superior abunden els edificis de construcció molt més moderna.

## Història

* 1879.- s'assenten les bases d'acord on es fixà que l'amplada del passeig seria de 120 pams i que s'indemnitzaria als propietaris amb 2500 p.
* 1882.- es signaren les bases definitives per la seva construcció. Seria construït sobre l'antic torrent dels predicadors que fou cobert.
* 1891.- s'inaugura el primer tram del passeig la vigília de Sant Pere.
* 1929.- la prolongació del passeig fins a la Bonavista és datada en aquest moment.

## Referències

* 1 2 3 4 5 6 «Passeig Pere III». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Funció poligamma equilibrada

En matemàtiques, la funció poligamma equilibrada o funció poligamma generalitzada és una funció introduïda per Olivier Espinosa i Victor H. Moll.
Consisteix en una generalització de la funció poligamma a ordre negatiu i fraccionari, romanent igual a aquesta per ordres enters positius.

## Definició

La funció poligamma generalitzada està definida com segueix:
       $\psi (z,q)={\frac {\zeta '(z+1,q)+{\big\psi (-z)+\gamma {\big )}\zeta (z+1,q)}{\Gamma (-z)}}$
o alternativament,
    $\psi (z,q)=e^{-\gamma z}{\frac {\partial }{\partial z}}\left(e^{\gamma z}{\frac {\zeta (z+1,q)}{\Gamma (-z)}}\right),$
on ψ(z) és la funció poligamma i ζ(z,q), es la funció zeta de Hurwitz.
La funció està equilibrada si satisfà les condicions
    $f(0)=f(1)\quad {\text{i}}\quad \int _{0}^{1}f(x)\,dx=0$.

## Relacions

Diverses funcions especials poden ser expressades en termes de funció poligamma generalitzada:
    ${\begin{aligned}\psi (x)&=\psi (0,x)\\[8px]\psi ^{(n)}(x)&=\psi (n,x)\qquad n\in \mathbb {N} \\[8px]\Gamma (x)&=\exp \left(\psi (-1,x)+{\tfrac {1}{2}}\ln 2\pi \right)\\[8px]\zeta (z,q)&={\frac {\Gamma (1-z)}{\ln 2}}\left(2^{-z}\psi \left(z-1,{\frac {q+1}{2}}\right)+2^{-z}\psi \left(z-1,{\frac {q}{2}}\right)-\psi (z-1,q)\right)\\[8px]\zeta '(-1,x)&=\psi (-2,x)+{\frac {x^{2}}{2}}-{\frac {x}{2}}+{\frac {1}{12}}\\[8px]B_{n}(q)&=-{\frac {\Gamma (n+1)}{\ln 2}}\left(2^{n-1}\psi \left(-n,{\frac {q+1}{2}}\right)+2^{n-1}\psi \left(-n,{\frac {q}{2}}\right)-\psi (-n,q)\right)\end{aligned}}$
on B$_n$(q) són els polinomis de Bernoulli.
    $K(z)=A\exp \left(\psi (-2,z)+{\frac {z^{2}-z}{2}}\right)$
donde K(z) és la funció K i A es la constant de Glaisher.

## Valors especials

La funció poligamma generalitzada pot ser expressada en forma compacta en certs punts (on A és la constant de Glaisher i G és la constant de Catalan):
    ${\begin{aligned}\psi \left(-2,{\tfrac {1}{4}}\right)&={\tfrac {1}{8}}\ln 2\pi +{\tfrac {9}{8}}\ln A+{\frac {G}{4\pi }}&&\\[8px]\psi \left(-2,{\tfrac {1}{2}}\right)&={\tfrac {1}{4}}\ln \pi +{\tfrac {3}{2}}\ln A+{\tfrac {5}{24}}\ln 2&\psi \left(-3,{\tfrac {1}{2}}\right)&={\tfrac {1}{16}}\ln 2\pi +{\tfrac {1}{2}}\ln A+{\frac {7\zeta (3)}{32\pi ^{2}}}\\[8px]\psi (-2,1)&={\tfrac {1}{2}}\ln 2\pi &\psi (-3,1)&={\tfrac {1}{4}}\ln 2\pi +\ln A\\[8px]\psi (-2,2)&=\ln 2\pi -1&\psi (-3,2)&=\ln 2\pi +2\ln A-{\tfrac {3}{4}}\end{aligned}}$

## Referències

* ↑ Espinosa, Olivier; Moll, Victor H. «A Generalized polygamma function» ( PDF) (en anglès). Integral Transforms and Special Functions, 15(2), 01-04-2004, pàg. 101–115.

## Vegeu també

* Factorial
* Funció gamma
* Funció digamma
* Funció trigamma
* Funció poligamma
# Phase One: Celebrity Take Down

Phase One: Celebrity Take Down és un DVD recopilatori del grup Gorillaz publicat el novembre de 2002. El treball inclou vídeos i animacions relacionades amb el llançament del primer àlbum del grup, Gorillaz, i dels seus senzills. També anava acompanyat d'un CD-ROM extra amb material especial com fons d'escriptori o protectors de pantalla.
El DVD explica un petit relat. Ets un investigador de policia enviat a comprovar els Kong Studios a causa d'uns estranys successos. Els estudis semblen estar en bon estat, però canvia dramàticament en la Phase Two. Si esperes en una habitació durant força estona, seràs atacat i moriràs.

## Llista de cançons

* «Introduction» – 1:20
* «Tomorrow Comes Today» (vídeo) – 3:15
* «The Game of Death» (G-Bite) – 1:00
* «Clint Eastwood» (vídeo) – 4:44
* «Clint Eastwood» (Animatic) – 4:44
* «Clint Eastwood» (Storyboards)
* «Image Gallery» – 6:13
* «The Eel» (G-Bite) – 1:00
* «19/2000» (vídeo) – 3:55
* «19/2000» (Animatic) – 3:55
* «19/2000» (Storyboards)
* «2D Interview» – 0:55
* «Free Tibet» (G-Bite) – 1:00
* «Rock The House» (vídeo) – 3:15
* «Rock The House» (Animatic) – 3:15
* «Rock The House» (Storyboards)
* «Jump The Gut» (G-Bite) – 1:15
* «5/4» (Animatic inacabat) – 3:00
* «Hey, Our Toys Have Arrived!» (G-Bite) – 0:45
* «Clint Eastwood» (directe als Brit Awards) – 4:12
* «Clint Eastwood» (directe als Golden Music Awards) – 4:15
* «The Charts of Darkness» (documental) – 24:55
* «M1A1» (xou visual en directe) – 4:01
* «Tomorrow Comes Today» (xou visual en directe) – 3:15
* «Dracula» (xou visual en directe) – 4:44
* «Punk» (xou visual en directe) – 1:36
* «5/4» (xou visual en directe) – 3:00
* «Sound Check (Gravity)» (xou visual en directe) – 4:34
* «Gorillaz Website Tour» – 10:03
* «Dr. Wurzel's Winnebago» – 6:11
* «Fancy Dress» (G-Bite inacabat) – 0:45
* «Lil' Dub Chefin» (vídeo) & End Credits – 4:45
* «Hidden Extras»

## Gorillaz Bites

* Jump the Gut (Salta l'intestí)
* Hey! Our Toys Have Arrived (Hey! Han arribat les nostres joguines)
* The Game of Death (El joc de la mort)
* Free Tibet Campaign (Campanya pel Tibet lliure)
* The Eel (L'anguila)
* Fancy Dress (Disfressa)

## Enllaços externs

* Web no oficial sobre Phase One: Celebrity Take Down Arxivat 2011-05-14 a Wayback Machine. (anglès)
# Joan Carles Bivià Muñoz

Joan Carles Bivià Muñoz (Alginet, Ribera Alta, 23 de juny de 1985) és un jugador professional de bàsquet valencià que milita actualment al CB Almansa de la liga LEB Or. Amb una alçada d'1,85 metres, la seva posició natural a la pista és la de base.

## Biografia

Es va formar com a jugador en diferents clubs del País Valencià com el CB Alginet, el València BC o el Club Bàsquet Llíria. La temporada 2007/08 fitxà pel CB Inca de la LEB Or, i des de llavors va jugar en diferents clubs de les Illes Balears.
La temporada 2011/12 es produeix la seva explosió com a jugador del Logitravel Mallorca de la LEB Or, finalitzant la lliga regular com a millor passador de la competició i sent nomenat en dues ocasions com a MVP de la setmana.
El setembre de 2014 signà un contracte amb La Bruixa d'Or Manresa per jugar amb l'equip a l'ACB la temporada 2014-2015.
Al juliol de 2020, es confirma el seu fitxatge pel CB Almansa de la Lliga LEB Or per disputar la temporada 2020-21.

## Trajectòria esportiva

* 2001/02. Júnior. CB Alginet
* 2002/03. Júnior. València B.C.
* 2003/04. EBAA. CB Jovens Almassera
* 2004/05. LEB 2. Amics del Bàsquet
* 2005/07. EBA. València B.C.
* 2006/07. LEB 2. Club Bàsquet Llíria
* 2007/08. LEB Or. Club Bàsquet Inca
* 2008/10. LEB Or. Bàsquet Mallorca
* 2010/11. LEB Plata. Iberostar Mallorca Bàsquet
* 2011/12. LEB Or. Logitravel Mallorca Bàsquet
* 2012/13. ACB. CB Canarias
* 2013/14. ACB. Iberostar Tenerife
* 2014/. ACB. Bàsquet Manresa
* 2014/15. ACB. Bàsquet Club Andorra
* 2015. LPBV. Toros de Aragua
* 2015/16. Basketligaen. Bakken Bears
* 2016/20 LEB Oro. B the travel brand Mallorca Palma
* 2020/ LEB Oro. CB Almansa

## Referències

* ↑ zonadostres.com “Es un milagro que estemos donde estamos” Arxivat 2014-11-13 a Wayback Machine. (castellà)
* ↑ solobasket.com Carles Bivia, primer refuerzo de Drac Inca
* ↑ FEB.es Carles Bivià, llamando al éxito a golpe de MVP
* ↑ «Carles Bivià firma per tota la temporada amb La Bruixa d'Or aprofitant les lesions d'Àlex Hernández i Poeta». 324.cat. [Consulta: 20 setembre 2014].
* ↑ Carles Bivià firma por el CB Almansa

## Enllaços externs

* FEB.es Fitxa del jugador Arxivat 2012-01-05 a Wayback Machine.
* muevetebasket Fitxa del jugador
* acb.com Fitxa del jugador a ACB.COM Arxivat 2013-01-14 a Wayback Machine.
# Beidinga

Beidinga (en rus: Бейдинга) és un poble de la república de Sakhà, a Rússia, que en el cens del 2010 tenia 686 habitants, pertany al districte de Borogontsi.

## Referències

* ↑ Хохлачев В.. Заполярный Помпей.
# Francisco Manuel Vélez Jiménez

Fran Vélez (Tarragona, 2 de setembre de 1991) és un futbolista català. Juga de defensa i el seu club actual és l'Aris FC de la Primera Divisió de Grècia.

## Trajectòria

Nascut a Tarragona, Fran va fitxar el 2013 per la UD Almeria B amb un contracte de 3 anys.
El 2014 va jugar els últims 4 partits amb el primer equip, UD Almeria, a la Primera Divisió i marcant un gol decisiu davant el RCD Espanyol.
El juny de 2014 passa a tenir contracte professional i puja al primer equip de la UD Almeria.

### Aris

El 25 de juliol de 2018, l'Aris Salònica FC va anunciar la contractació de Vélez per dos anys. Va marcar el seu primer gol per l'equip el següent 24 de febrer, el primer del partit en un empat 1–1 contra el líder de la lliga, el PAOK FC.

### Panathinaikos

El 20 de febrer de 2020, Vélez va signar contracte amb el Panathinaikos FC per tres anys, efectiu a partir de l'1 de juliol.

## Referències

* ↑ «Fran Vélez firma con la UD Almería». laliga.es. [Consulta: 26 setembre 2016].
* ↑ Error: hi ha títol o url, però calen tots dos paràmetres.«» (en greek). Sport 24, 25-07-2018. [Consulta: 17 setembre 2018].
* ↑ Error: hi ha títol o url, però calen tots dos paràmetres.«» (en greek). Sport 24, 24-02-2019. [Consulta: 24 febrer 2019].
* ↑ «Παναθηναϊκός: Κλεισμένος ο Βέλεθ από το τριφύλλι». www.sport24.gr, 20-02-2020.

## Enllaços externs

* Fitxa del jugador a footballdatabase
# Cinc Poders del Budisme

Els Cinc Poders del Budisme (en sànscrit i Pali:pañca bala) són Sraddha (fe), Viriya (esforç), Sati (ment), «Samadhi» (concentració) i Prajna (saviesa). Són un dels set grups de qualitats que condueixen a la il·luminació (Bodhipakkhiya dhamma). Són facetes paral·leles a les cinc qualitats individuals (Indriya).

## Referències

* ↑ «The Way of Wisdom: The Five Spiritual Faculties». [Consulta: 26 juliol 2021].

## Enllaços externs

* Indriyas from Encyclopedia of Spiritual Knowledge